Edgar Allan Poe

Edgar Allan Poe (19ma di januaro 1809, Boston, Massachusetts, Usa til la 7ma di oktobro 1849) esis kritikisto, poeto, skriptisto di kurta rakonti, nome pri ocido. Ilu nomizesis originale Edgar Poe. Ilu divenis l'unesma famoza Usano qua decidis laborar nur kom skriptisto, e to efektigis mala rezultaji por il.



La genitori di Poe esis aktori. Patro abandonis la familio en 1810 e matro mortis kurte pose pro tuberkuloso. Il adoptesis da John Allan, sucesoza komercisto de Skotia, e da ilua spozino Frances. De 1815 til 1820 la familio rezidis en Britania. Edgar esis skolano en Irvine, Skotia, ube Allan naskabis, e plu tarde en Chelsea, London. En 1827, dum ke il esis soldato en la armeo di Usa, il produktis unesma libro (sensucesa kolekturo de poeziaji). De 1831 ilu verkis nur kom skriptisto, e pos kelka yari ilu divenis famoza pro sua artikli, poeziaji e rakonti.

En Ido aparis:

Du rakonti: La konversado di Eiros e Charmion; La masko-balo di la Reda Morto. Tradukita da David Weston. Ilustrita per desegnuri e pikturi da virtuoza artisti vivinta e vivanta. Espinho: Editerio Sudo 2019. 32 p. (pdf-edituro)

 Referi 

Kategorio:Usana skriptisti